Aedermannsdorf
Äädmischdorf, au Äädermanschdorf, amtlich Aedermannsdorf, isch e Iiwohnergmein im Bezirk Thal im Kanton Soledurn, Schwiiz.

Geografi 
Äädmischdorf isch es Huufedorf im Dünneretau. D Gmeindsflächi umfasst 49,5 % langwirtschaftlichi Flächi, 47,1 % Waud, 3,2 % Sidligsflächi und 0,2 % suschtigi Flächi. Nochbergmeinde si Beibel, Mümliswiu, Matzedorf und Herbertswiu im Kanton Soledurn und Rumischbärg, Seehof und Schelte im Kanton Bärn.

Gschicht 
Äädmischdorf isch zum erschte Mou gnennt worde im Johr 1308 aus Odermarstorf.

Bevöukerig 
Quälle: Bundesamt für Statistik 2005

De Uusländeraateil isch 2010 bi 2,3 % gläge.

Religion 
19,7 % vo dr Iiwooner si evangelisch-reformiert, 72,7 % si römisch-katholisch (Stand 2000).

Politik 
Bi dr Nationalrootswaale 2011 hät s das Ergebnis gää: BDP 4,7 %, CVP 49,2 %, EDU 0,2 %, EVP 0,3 %, FDP 12,9 %. GLP 1,6 %, GP 2,8 %, SP 5,0 %, SVP 22,0 %, Suschtigi 1,3 %.

Gmeindspresidänt isch dr Bruno Born (Stand 2012).

Wirtschaft 
D Arbetslosigkeit isch im Johr 2011 bi 1,3 % gläge.

Sproch und Dialäkt 
Bi dr Voukszellig 2000 hei vo dr 543 Iiwohner 97,4 % Dütsch aus Hauptsproch aagää, 0,2 % Französisch und 2,4 angeri Sproche.

Dr hochalemannisch Dialäkt vo Äädmischdorf ghört zue dr Dialäkt vo dr Region Soledurn, wo ähnlich sind zum Bärndütsch.

Weblink 

 www.aedermannsdorf.ch

Fuessnote 

Ort (Kanton Soledurn)